[ca] Els biomarcadors són paràmetres biològics, metodològicament vàlids, mesurables i quantificables, indicadors d'estat de salut i relacionats amb processos fisiopatològics. Que sigui metodològicament vàlid vol dir que ha de complir una sèrie de característiques analítiques com són la repetibilitat i reproductibilitat. Tot i que la repetibilitat i la reproductibilitat s'expressen mitjançant la desviació estàndard i el coeficient de variabilitat, existeixen altres paràmetres, com el coeficient de variabilitat relatiu, l'error sistemàtic, l'error aleatori i l'error total analític, per determinar el grau de qualitat analítica d'un laboratori. La inflamació i el dany oxidatiu són els majors contribuents a l'aparició de malalties degeneratives, malaltia cardiovascular o càncer. L'objectiu d'aquest estudi és el d'establir el grau de qualitat analítica que presenten diferents biomarcadors relacionats amb l'estrès oxidatiu, la inflamació i el perfil fèrric, en població sana, mitjançant el càlcul del coeficient de variabilitat relatiu, la imprecisió, l'error sistemàtic, l'error aleatori i l'error total analític. Es va calcular la distribució dels biomarcadors, el coeficient de variabilitat tant intraindividual com interindividual, el coeficient de variabilitat relatiu, la desviació estàndard i els errors sistemàtic, aleatori i total analític de diferents biomarcadors relacionats amb l'estrès oxidatiu, la inflamació i el perfil fèrric en una població sana. El càlcul del coeficient de variabilitat relatiu, l'error sistemàtic i l'error total analític són millors indicadors de qualitat analítica que la desviació estàndard i la imprecisió. Mentre que el coeficient de variabilitat relatiu és un bon indicador de qualitat analítica per un laboratori de recerca, l'establiment del grau de qualitat en funció de de la imprecisió, l'error sistemàtic i l'error total analític és un sistema de control excessiu.

[en] Biomarkers are measurable, methodologically valid and quantifiable biological parameters, indicators of health status and also related to pathophysiological processes. Biomarkers measurement requires the availability of accurate and reproducible analytical methods. This requirements are usually expressed as a standard deviation and the coefficient of variation. However, to determine the analytical quality of any laboratory analysis there exist other parameters such as relative coefficient of variation, systematic error, random error and total analytical error. Inflammation and oxidative damage are emerging the most contributors to degenerative diseases, cardiovascular diseases or cancer. The aim of this study is to establish the analytical quality degree of different biomarkers related to oxidative stress, inflammation and ferric profile in healthy population by calculating the relative coefficient of variation, the accuracy, the systematic error, random error and total analytical error. We concluded that the relative coefficient of variation, systematic error and total analytical error were better quality indicators than standard deviation and inaccuracy. Although the relative coefficient of variation was a good indicator of analytical quality, the establishment of the level of quality according to the inaccuracy, systematic error and total analytical error is excessive quality indicator for a research laboratory.